CELEX: 62020TN0765
Language: fi
Date: 2020-12-31 00:00:00
Title: Asia T-765/20: Kanne 31.12.2020 – The Floow v. komissio

15.3.2021   
            
            
               FI
            
            
               Euroopan unionin virallinen lehti
            
            
               C 88/33
            
         
      Kanne 31.12.2020 – The Floow v. komissio
      (Asia T-765/20)
      (2021/C 88/45)
      Oikeudenkäyntikieli: englanti
      
         Asianosaiset
      
      
         Kantaja: The Floow Ltd (Lontoo, Yhdistynyt kuningaskunta) (edustajat: barrister A. Howard ja solicitor J. Berry)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kokonaan tai osittain 17.11.2020 tehdyn komission päätöksen C(2020) 8138 final, jolla on määrätty perittäväksi takaisin Horisontti 2020 –ohjelman puitteissa myönnettyjä avustuksia yhteensä 161 990,80 euroa korkoineen tarkastuksen kattamalta ajanjaksolta, ja kumoamaan veloitusilmoituksen, johon on päätöksen 1 artiklassa viitataan, tai
               
            
                  —
               
               
                  vaihtoehtoisesti palauttamaan asian komissioon, jotta tämä käsittelee asian uudelleen ja määrittää alemmalle tasolle (mahdolliset) vähennykset, joita voidaan unionin yleisen tuomioistuimen vahvistamien periaatteiden valossa asianmukaisesti soveltaa;
               
            
                  —
               
               
                  toissijaisesti käyttämään omaa toimivaltaansa ja vahvistamaan mukautuksen, jota on sovellettava, kun otetaan huomioon kaikki välittömiin ja välillisiin avustuskelpoisiin kustannuksiin tehdyt muutokset, unionin yleisen tuomioistuimen asianmukaiseksi katsomalla tavalla, ja
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan komissio on tehnyt vakavia oikeudellisia ja tosiseikkojen arviointia koskevia virheitä sekä arviointivirheitä, se ei ole noudattanut perusteluvelvollisuuttaan ja se on tehnyt menettelyllisiä virheitä arvioidessaan sitä, onko kantaja noudattanut avustussopimuksen mukaisia ajankäytön seurantaa koskevia vaatimuksia.
               
            
                  2)
               
               
                  Toinen kanneperuste, jonka mukaan komissio on tehnyt oikeudellisia virheitä, arviointivirheitä ja perusteluja koskevia virheitä, kun se ei ole varmistanut, että ilmoitettuihin kustannuksiin tehdyt mukautukset ovat kaikkiin olosuhteisiin nähden oikeudenmukaisia ja oikeasuhteisia.